V detskej zóne na poschodí sa naši najmenší návštevníci môžu od 10:00 tešiť na divadielko "Cestoviny s vajcom" od Nevadivadlo. Naše vajce na rozdiel od pôvodnej predlohy "Išlo vajce na vandrovku" putuje po celom svete. Hlavný hrdina cestuje do Južnej Ameriky, Antarktídy, Austrálie, Afriky a vracia sa opäť na Slovensko do Európy. Počas putovania stretáva ďalšie vajíčka alebo živočíchy, ktoré sa práve z vajíčka vyliahli, a tak zisťuje, že z vajíčok sa neliahnú len sliepky, ale všetky možné živočíšne druhy.
Na tomto workshope zistíte, čo je to ploter, aké má široké možnosti využitia. Naučíte sa pracovať s heatpressom, vďaka ktorému si môžete svoj výtvor aplikovať na plátenú tašku alebo akúkoľvek textíliu zo 100% bavlny. Čaká vás množstvo rôznych motívov od trefných nápisov, až po milé ilustrácie. Workshop je vhodný aj pre deti.
Workshop je vhodný aj pre deti. Na svoje si prídu aj všetci fanúšici upcyklovania. Cena za workshop aj s výrobkom je 10 eur v prípade, že si nažehľovačku aplikuješ na plátenú tašku, ktorú ti dáme. Ak máš doma nejaký vlastný kus oblečenia zo 100% bavlny, ktorý si chceš priniesť, cena workshopu je 5 eur.
Workshop prebieha bez registrácie. Stačí, keď prídeš medzi 10:00 a 14:00 hod. k nám do Lab.cafe. Posledný vstup je o 13:30 hod.
11:30 – 13:00 / Oáza / OTVORENÝ ATELIÉR
Oáza vás pozýva na workshop pre deti (aj dospelých). Od 11:30-13:00 sa môžete prísť pohrať s hlinou, sprevádzať vás budú lektorky Eva a Karin.
Otvorené keramické štúdio (aj s pecou!) v Oáza, Stará tržnica, vás pozýva na "Hru s hlinou pre deti" od 11:30 do 13:00
Vstupné: 5 Eur (v cene je hlina, výpal a dobré rady našich lektorov)
Prísť sa zahrať s hlinou však môžu i dospelí: Vstupné: 8 Eur (v cene je hlina, výpal a asistencia)
Vstup od hlavného vchodu cez Oázu) ktorá sa nachádza na prízemí v ľavej časti Starej tržnice oproti toaletám.
Portál www.sdetmi.com nie je organizátorom uverejňovaných podujatí a preto nezodpovedá za zmeny uskutočnené organizátormi. Odporúčame preveriť si vopred termín a čas konania podujatia priamo u organizátora. Na niektoré akcie je potrebné sa prihlásiť vopred.